ส.ป.ก. พระเอกขี่ม้าขาว พร้อมแก้สัญญาโรงไฟฟ้าให้ทำต่อได้
ส.ป.ก. ยันศาลฯ สั่งยุติวินด์ฟาร์ม "เทพสถิตฯ" ไม่กระทบผู้ประกอบการรายอื่น พร้อมแก้สัญญาโรงไฟฟ้าให้ดำเนินธุรกิจต่อได้
2 ก.พ. 2560

ส.ป.ก. ยันศาลฯ สั่งยุติวินด์ฟาร์ม “เทพสถิตฯ” ไม่กระทบผู้ประกอบการรายอื่น พร้อมแก้สัญญาโรงไฟฟ้าให้ดำเนินธุรกิจต่อได้
นายสมปอง อินทร์ทอง เลขาธิการ สำนักงานปฏิรูปที่ดินเพื่อเกษตรกรรม (ส.ป.ก.) เปิดเผยว่า ภายหลังศาลปกครองสูงสุดมีคำสั่งให้ยกเลิกสัญญาเช่าพื้นที่ ส.ป.ก.เพื่อติดตั้งกังหันลมผลิตไฟฟ้าของบริษัท เทพสถิต วินด์ฟาร์ม จำกัด มีผลให้บริษัทต้องยุติการดำเนินการไป แต่ยืนยันว่ายังไม่มีผลต่อผู้ประกอบการรายอื่นๆ โดยภายในสัปดาห์หน้าจะมีการหารือรายละเอียดของสัญญาของแต่ละบริษัท ซึ่งหากรายใดยังไม่ชัดเจนก็จะมีการแก้ไขเพิ่มเติมในสัญญาให้สามารถดำเนินโครงการต่อไปได้
“หลังจากนี้จะมีการตรวจสอบบริษัทอื่นๆ หากไม่ถูกต้องจะต้องเพิ่มมาตรการให้มีกิจกรรมที่เกษตรกรได้รับประโยชน์โดยตรง หากมีการแก้ไขให้ทำประโยชน์ได้ ก็มีโอกาสดำเนินการต่อ” เลขาธิการ ส.ป.ก. ระบุ